Heilbrigðisráðuneytið auglýsir laust til umsóknar embætti forstjóra Heilbrigðisstofnunar Vesturlands . Heilbrigðisráðherra skipar í stöðuna til fimm ára frá 1. apríl 2020 . Heilbrigðisstofnun Vesturlands starfar samkvæmt lögum um heilbrigðisþjónustu , nr. 40 / 2007 , með síðari breytingum . Heilbrigðisstofnunin veitir almenna heilbrigðisþjónustu í Heilbrigðisumdæmi Vesturlands sem nær yfir sveitarfélögin Akraneskaupstað , Hvalfjarðarsveit , Skorradalshrepp , Borgarbyggð , Eyja - og Miklaholtshrepp , Snæfellsbæ , Grundafjarðarbæ , Helgafellssveit , Stykkishólmsbæ , Dalabyggð , Reykhólahrepp , Strandabyggð , Kaldrananeshrepp , Árneshrepp og Húnaþing Vestra . Þá annast stofnunin starfsnám í heilbrigðisgreinum og starfar í tengslum við háskóla á sviði fræðslumála heilbrigðisstétta og rannsókna í heilbrigðisvísindum . Um er að ræða stofnun sem fær um 5 milljarða af fjárlögum ríkisins og þar er starfa um 420 manns . Forstjóri ber ábyrgð á að Heilbrigðisstofnun Vesturlands starfi í samræmi við lög , stjórnvaldsfyrirmæli og erindisbréf sem ráðherra setur honum . Forstjóri ber ábyrgð á starfsemi og þjónustu stofnunarinnar , að rekstrarútgjöld og rekstrarafkoma sé í samræmi við fjárlög og að fjármunir séu nýttir á árangursríkan hátt . Menntunar - og hæfniskröfur • Háskólamenntun sem nýtist í starfi , framhaldsmenntun kostur . • Farsæl reynsla af stjórnun og rekstri . • Þekking og reynsla af mannauðsmálum . • Frumkvæði og sjálfstæði í vinnubrögðum . • Jákvæðni og hæfni í mannlegum samskiptum . • Þekking á opinberri stjórnsýslu æskileg . • Þekking á sviði heilbrigðisþjónustu . • Leiðtogahæfileikar . Hæfni umsækjenda verður metin af nefnd , skv. 2. mgr. 9. gr. laga um heilbrigðisþjónustu , nr. 40 / 2007 , með síðari breytingum . Um laun forstöðumanns fer eftir 39. gr. a í lögum um réttindi og skyldur starfsmanna ríkisins , nr. 70 / 1996 . Áhugasamir einstaklingar , án tillits til kyns , eru hvattir til að sækja um . Umsóknum skal fylgja ítarleg starfsferilskrá og kynningarbréf þar sem gerð er grein fyrir ástæðu umsóknar og hæfni viðkomandi til að gegna starfinu . Nánari upplýsingar um starfið veitir Guðrún Sigurjónsdóttir , skrifstofustjóri , [ email protected ] . Umsóknir skulu berast heilbrigðisráðuneytinu , Skógarhlíð 6 , 105 Reykjavík eða á netfangið : [ email protected ] eigi síðar en 31. janúar nk . Öllum umsóknum verður svarað þegar heilbrigðisráðherra hefur tekið ákvörðun um skipun í embættið .